سکھ سلطنت دی ہزارہ دی فتح

افغانی راج دے ویلے ہزارے دا ضلع کشمیر دا حصہ سی۔ رنجیت سنگھ نے کشمیر فتح کر لیا سی پر ہزارے دے پٹھان ہنے وی اپنے آپ نوں کابل دے ماتحت سمجھدے سن۔ اوہ مہاراجہ  دا اختیار نہیں منندے سن۔ کشمیر دا پربندھ ٹھیک کرن دے بعد خالصہ سرکار نے 1820 وچ ہزارے دے ول دھیان دتا اتے شاہزادہ شیر سنگھ دی کمان وچ ہزاراں لوکاں نوں ٹھیک کرن لئی فوج بھیجی۔ اس فوج دے نال سردار فتح سنگھ آہلووالیا، سردار شام سنگھ اٹاریوالا اتے دیوان رامدیال وی سن۔ اگے ولوں پٹھان وی لڑائی لئی تیار سن۔ لڑائی شروع ہوئی۔

نوجوان سپہ سالار رام دیال اک پٹھانی دستے دا پچھا کردا ہویا ماریا گیا۔ سکھ فوج نے پٹھاناں دے چنگے چھکے چھڑائے۔ پٹھان میدان چھڈّ کے بھجّ گئے۔ ہزارے دا علاقہ فتح ہو گیا۔ باغی سردار ہن ٹھیک ہو گئے سن۔ انھاننے معافی منگی اتے ماتحتی قبول کر لئی۔ ہزارے دا علاقہ جت کے اپنے نال ملیا لیا گیا اتے سردار فتح سنگھ آہلووالیا اتے دیوان کرپا رام دے حوالے کر دتا گیا۔

 ہورویکھو 
 سکھ سلطنت

 حوالے 

 باہرلےجوڑ 
گٹھ:پنجاب دی تریخ
گٹھ:سکھ سلطنت